Greta Schiller

Greta Schiller (Detroit, Michigan, AEB, 1954ko abenduaren 21a) dokumentalen zuzendari, film muntatzailea, argazki zuzendaria, zinema ekoizlea eta errealizadore estatubatuarra da.

 Lan ibilbidea 
1976 urtean, Greta´s Girls film laburra zuzendu zuen, gai lesbikoko lehenengo film labur independenteetako bat. 1981 urtean, Greetings from Washington, D.C. dokumentalean parte hartu zuen, 1979 urtean Washingtonen LGBT eskubideen alde egindako lehen ibilaldiari buruzkoa, eta Maxine Sullivan: Love To Be in Love filmean ere parte hartu zuen. 1985 urtean, homosexualitatea modu irekian bizi zuen Schiller-ek Before Stonewall dokumentala zuzendu zuen Andrea Weissekin; bi Emmy sari irabazi zituen eta Corporation for Public Broadcasting-ek finantzatutako LGTB tematikako lehen filma izan zen.

1984 urtean, Schiller-ek Andrea Weiss-ekin batera Jezebel Productions ikus-entzunezko ekoiztetxea sortu zuen. Lehen pertsonan egindako istorioetan oinarritutako pelikula hezitzaileak egin zituen. Ekoiztetxeak New York hirian izan zuen presentzia, eta 1998 urtetik Londresen ere bai. Ezker berriko mugimendu sozialen, feminismoaren eta 70eko hamarkadako gay askapenaren eragina izan zuen.

1986 urtean, Internacional Sweethearts of Rhythm zuzendu zuten, 30eko eta 40ko hamarkadetako emakume musikari afroamerikarrei ikusgarritasuna ematen zien dokumentala. 1988 urtean, Tiny & Ruby: Hell Drivin' Women izeneko maitasun filma ekoitzi zuten, eta 1996 urtean, Paris Was a Woman dokumentala, 20ko hamarkadako Parisko emakume artistei buruzkoa. Proiektu hori maitasun ekintza bat izan zen, eta bost urte eman zituzten ekoizten. Schiller eta Weiss adituak ziren hainbat arlotan, eta horrek eragina izan zuen ikus-entzunezko ekoizpenean. Schiller-ek ekoitzi zuen Escape To Life: The Erika and Klaus Mann Story (Weissek zuzendua). 2000. urtean Schiller-ek The Man Who Drove With Mandela zuzendu zuen eta 2001 urtean I Live At Ground Zero. Geroago, 2011 urtean, No Dinosaurs in Heaven ekoitzi eta zuzendu ere egin zuen, doktrina kreazionistak zientziaren hezkuntzan duen infiltrazioari buruz.

Schiller-ek Arteen Fulbright beka bat jaso zuen Zineman, eta erakunde askoren diru-laguntzak.

 Filmak 
Before Stonewallek LGTB komunitatearen historiari buruzko elkarrizketak eta ikus-entzunezko laburpenak uztartzen ditu, XX. mendearen hasieratik 60ko hamarkadara arte. The Advocate aldizkariak talentu handiko zuzendaritzat jo zuen Schiller, eta Time Out New York gidak idatzi zuenez, Paris Was a Woman filmak ikusle batzuek «emaztea utzi eta Parisera bizitzera joan nahi izatea» eragin zezakeen. Black Popular Culture filmaren egileak Love To Be in Love filmaren argazki bat aukeratu zuen bere liburuaren azala izateko. Atlantic Journal egunkariak idatzi zuenez, International Sweethearts of Rhythm "pozten du dokumentalak egotea."

 Sariak eta izendapenak 
Schillerrek hainbat sari irabazi ditu bere ibilbidean zehar. Before Stonewall filmarekin sari bat irabazi zuen Torinoko Nazioarteko Gay eta Lesbiana Zinemaldian, eta Epaimahai Nagusirako izendatu zuten Sundanceko Zinemaldian. Tiny and Ruby: Hell Divin' Women filmak hartz bat irabazi zuen Berlingo Nazioarteko Zinemaldian. 1999 urtean, The Man Who Drove with Mandela filmak hartz bat jaso zuen Dokumental Onenaren kategorian, eta baita Dokumental Onenaren saria ere Newporteko Nazioarteko Zinemaldian eta Milango Nazioarteko Lesbiana eta Gay Zinemaldian. 

 Filmografia 

 Erreferentziak 

 Kanpo estekak 
  en IMDb
 Jezebel Producciones
 New York Times - Greta Schiller

Kategoria:Detroitarrak
Kategoria:Emakume zinema zuzendariak